Informanter er valgt med bakgrunn i:

* Det forventes at de utvalgte informantene har et grunnlag for å uttale seg om risikostyring i med fokus på byutvikling.
* Interne ansatte i kommunen. Som arbeider med kommuneplan, kommunedelplaner, område og reguleringsplaner. Ulike tjenesteområder i kommunen som oppvekst barn og unge, helse og velferd, oppvekst skole, innovasjon og digitalisering, byutvikling og teknisk, Sandnes havn KF, Sandnes eiendomsselskap KF og Sandnes tomteselskap KF.
* Samtidig er noen av medlemmene i det kommunale beredskapsrådet valgt som representanter for nødetater og frivillige foreninger (FORF)

Informanten er kvinne i alder av 70 år bosatt i Sandnes kommune. Er i leder i Omsorgsberedskapsgruppe for sanitetskvinneforeningen i Sandnes. Er medlem av det kommune

Kompetanse: Ulike samlinger i sanitetskvinneforeningen og realkompetanse

Arbeidserfaring: 26 år i reiselivsnæringen SagaVing, verv som leder i Omsorgsberedskapsgruppe i Sandnes Sanitetskvinneforening (FORF)

1. **Kan du beskrive din tilnærming til begrepene risiko og sårbarhet?**

Risiko for meg er det vanskelig å forebygge, men det er lettere å gjøre noe med sårbarheten.

1. **Har du aktivt deltatt i arbeid med risiko- og sårbarhets analyser, og evt. hvordan vil du beskrive dette arbeidet?**

Ja, jeg har vært med i den siste revisjonen av kommunens helhetlig risiko- og sårbarhetsanalyse. Opplevde at jeg lærte mye av dette og er mer oppmerksom på de risiker vi har i Sandnes og regionen.

1. **Hvordan vil du beskrive usikkerhet i forhold til arbeid med risiko- og sårbarhetsanalyser?**

Ja, det er stor grad av usikkerhet. En hendelse vil ikke alltid forløpe slik man har planlagt for.

1. **Er helhetlig risiko- og sårbarhetsanalyse viktige for kommunale rapporter?**

Ja, det tenker jeg betyr mye.

1. **Har du et forhold til risikostyring og dette begrepet?**

Jeg tenker over at jeg gjør dette hver dag, men bruker ikke begrepet bevisst.

1. **Hvilke kriterier legges til grunn for arbeidet med samfunnssikkerhet og beredskap i det norske samfunnet, er det spesielle instanser du vil nevne her?**

Her vil jeg nevne FORF organisasjonene, nødetatene, sivilforsvaret og heimevernet.

1. **Er det spesielle lover eller forskrifter som regulerer arbeidet med samfunnssikkerhet i norske kommuner?**

Det er det nok, men jeg kan dem ikke med navn.

1. **Er Sandnes kommune etter din oppfatning en pådriver for å fremheve arbeid med samfunnssikkerhet og beredskap?**

Ja, opplever at kommunen er på tilbudssiden og ønsker at vi som organisasjon skal være en del av samfunnsberedskapen.

1. **Det er fokusert mye på å bygge robuste samfunn den senere tiden, hvordan vil du forklare hva robust er i denne konteksten?**

Jeg tenker at når flere organisasjoner får være med i det kommunale beredskapsarbeidet, blir resultatet av dette mer robust.

1. **Opplever du at Sandnes kommune har en integrert praksis for risikostyring, evt. hvordan eller hvorfor ikke?**

Jeg opplever at kommunen er opptatt av dette. Synes kommunen er involvert på så mange områder i samfunnet. For meg blir dette god risikostyring.

1. **Hvilke sårbarheter vil du trekke frem som mest fremtredende i en byutviklingssammenheng for Sandnes?**

Jeg ønsker å trekke frem to sårbarheter. Det er fjerning av det analoge telefonnettet til Telenor. Sandnes er en stor kommune i utstrekning. Mange eldre mennesker har kun dette som kommunikasjons mulighet. Sentrum er sårbart for en villet hendelse i form av terror og kjøring med bil i Langgata som eksempel.

1. **Hvordan er vektingen etter din mening i forhold til hvem som påvirker byutvikling i størst grad mellom private og offentlige aktører i Sandnes, 50/50 eller?**

Jeg håper det er 50/50 i forhold til vektingen. Men det er etter mitt syn stort press fra private aktører som ønsker å bygge ut i Sandnes. Så jeg lander på 60/40 i favør av de private aktørene.

1. **Hva har vært det viktigste byutviklingsgrepet etter din mening for Sandnes og hvorfor er det nettopp dette?**

Synes satsing på sentrum og Langgata er et positivt grep. At vi har hyppige togavganger til Jæren og Stavanger er veldig positivt for Sandnes.

1. **Har Sandnes kommune fokusert på analysearbeid og sikkerhetsstyring i kommuneplan sammenheng de siste 10 årene etter din mening?**

Ja, de siste årene som jeg har vært med i det kommunale beredskapsrådet er inntrykket mitt at dette gjøres.

1. **Hva er den største utfordringen i et risikoperspektiv når det gjelder byutviklingen i Sandnes fremover etter din mening?**

Jeg vil trekke frem utfordringen med integrering og språkproblemene som kan ha stor betydning for den enkelte. Tenker at de unge er en sårbar gruppe. Om de unge på et generelt grunnlag ikke får fullført utdannelsesløp eller jobbtilbud etter endt utdanning må unngås.